L 21/8
HU
Az Európai Unió Hivatalos Lapja
2022.1.31.
(54)
Az ICES 2019-ben megjegyezte, hogy a 3a körzetben élő hering (Clupea harengus)fogásait a nullához legközelebbi szinten kell tartani, mivel a hering halászatára vonatkozó további területi és/vagy időbeli korlátozás nélkül elkerülhetetlen lenne a Balti-tenger nyugati részében élő, tavasszal ívó heringállomány halászása.
Az ICES-től származó legfrissebb információk szerint a Balti-tenger nyugati részében élő, tavasszal ívó heringállomány egyre nagyobb mértékben keveredik a Skagerrakban és az Északi-tengerben élő északi-tengeri heringállománnyal: az utóbbi két terület esetében a Balti-tenger nyugati részében élő, tavasszal ívó állomány fogásainak többsége jelenleg a Skagerrakban, kisebb része pedig az Északi-tenger keleti részén történik.
(55)
Az Unió és Norvégia között a Skagerrak vonatkozásában folytatott kétoldalú konzultációk kölcsönösen elfogadott jegyzőkönyvében az Unió kötelezettséget vállal arra, hogy a Skagerrakban ejtett tényleges fogásait 969 tonnára korlátozza, míg Norvégia beleegyezett abba, hogy – a Balti-tenger nyugati részében élő, tavasszal ívó heringállomány védelme érdekében – kvótájának legalább 95 %-át átviszi az Északi-tengerre.
Ennek megfelelően az érintett tagállamok tekintetében javasolt a C (HER/03A.)
és a D (HER/03A-BC) flották összfogásának korlátozása oly módon, hogy az említett kvóták TAC-táblázatait egy különleges feltételre vonatkozó lábjegyzettel egészítik ki, miközben a táblázatokban szereplő kvóták szintje – a viszonylagos stabilitás tükrözése és a kapcsolódó, területek közötti rugalmasság szabályozása érdekében – változatlan marad.
Norvégia esetében az ICES 3a körzet uniós vizein ejtett tényleges fogások maximális mennyisége 167 tonnának felelne meg (Norvégia kvótájának 5 %-a).
(56)
Az Unió és Norvégia között a Skagerrak vonatkozásában folytatott kétoldalú konzultációk kölcsönösen elfogadott jegyzőkönyvének 13.11. pontja szerint a Balti-tenger nyugati részében élő, tavasszal ívó heringállomány védelme érdekében Norvégia és az Unió számára lehetővé kell tenni, hogy a Skagerrakban élő heringre vonatkozó kvótájuk akár 100 %-át az Északi-tengeren halászhassák le.
Az Egyesült Királysággal 2022 tekintetében folytatott kétoldalú konzultációk lezárásáig december 20-ig nem lehetett megerősíteni, hogy a HER/03A állományra vonatkozóan 2022-ben az Egyesült Királyság vizeinek irányában fenn fogják-e tartani a területek közötti rugalmasságot.
Ezért egyértelművé kell tenni, hogy a C flották tekintetében a vonatkozó lábjegyzetekben mindaddig nem alkalmazandó az Egyesült Királyság vizeire irányuló területek közötti rugalmasság, amíg arról az Unió és az Egyesült Királyság közötti kétoldalú konzultációk során megállapodás nem született.
(57)
Az Unió és Norvégia között a Skagerrak vonatkozásában folytatott kétoldalú konzultációk kölcsönösen elfogadott jegyzőkönyvének 13.12. pontjában az Unió bejelentette, hogy bizonyos rugalmasságot kíván alkalmazni az északitengeri 4a és 4b övezetben, amely megegyezik az A flottára vonatkozó szint 5,7 %-át, azaz 21 038 tonnát kitevő uniós részaránnyal
(58)
Az Unió a Feröer-szigetekkel évente kétoldalú konzultációt folytatott a kvótacseréről és a 2022-re vonatkozó kölcsönös hozzáférésről.
Az említett konzultációk nem eredményezték megállapodás megkötését 2021-ben.
(59)
Az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodás (12) (a továbbiakban: kereskedelmi és együttműködési megállapodás) 498. cikkének (2) bekezdése értelmében az Unió és az Egyesült Királyságnak évente konzultációt kell folytatnia annak érdekében, hogy minden év december 10-ig megegyezzenek a következő évre vonatkozó TAC-okról a kereskedelmi és együttműködési megállapodás 35. mellékletében felsorolt állományok tekintetében.
A kereskedelmi és együttműködési megállapodás 499. cikkének (2) bekezdése értelmében, amennyiben az említett konzultációk december 20-ig nem zárulnak le, a felek jogosultak ideiglenes TCA-t meghatározni.
(60)
Az Egyesült Királysággal folytatott kétoldalú konzultációk 2021. december 21-én zárultak le.
Ez az időpont túlságosan késői volt ahhoz, hogy az említett konzultációk eredményét e rendelet tartalmazhassa, tekintettel arra, hogy e rendeletet 2022. január 1-jétől kell alkalmazni.
A Tanácsnak – az Egyesült Nemzetek Tengerjogi Egyezményének és a parti államok jogainak és kötelezettségeinek, valamint szuverenitásának és joghatóságának teljes körű tiszteletben tartása mellett – ideiglenes TAC-okat kell meghatároznia az uniós és nemzetközi vizeken, valamint azon vizeken folytatandó halászatra vonatkozóan, amelyekhez harmadik országok hozzáférést biztosítanak az uniós halászhajók számára.
A kereskedelmi és együttműködési megállapodás 498. cikke szerinti konzultációk eredményét – a 2021. december 21-én aláírt írásos jegyzőkönyvben kinyilvánítottaknak megfelelően – tükröznie kell e rendelet módosításnak, amely módosítást mielőbb el kell fogadni.
(61)
Az ideiglenes TAC-oknak azt kell célozniuk, hogy biztosítsák a jogbiztonságot az uniós piaci szereplők számára, továbbá a fenntartható halászati tevékenységek folytatását mindaddig, amíg az említett módosítások elfogadásra kerülnek.
(12) HL L 149., 2021.4.30., 10. o.